Pakistan: Okončana blokada baze
U napadu militanata na pakistansku pomorsku bazu Mehran, u Karačiju, ubijeno je 12, a ranjeno 14 pripadnika bezbednosti
Naoružani napadači su izvršili koordinisan napad iz tri pravca u nedelju uveče, dok je okršaj trajao sve do ponedeljka u podne. Pripadnici elitnih pakistanskih specijalaca i rendžera, brzo su opkolili vojni kompleks. Policijski izvori navode da je napad izvršilo između 15 i 20 militanata naoružanih automatskim oružjem i granatama. Napad je počeo sa najmanje tri snažne eksplozije, koje su čuli ljudi koji žive oko mornaričke vazduhopolovne baze Mehran. Bilo je još eksplozija tokom noći. Uništen je najamnje jedan avion za otkrivanje i praćenje podmornica koje je vojska Pakistana dobila od SAD. Jedan predstavnik Talibana je saopštio da je napad sproveden u znak osvete za smrt lidera al Kaide, Osame Bin Ladena, kojeg su ranije ovog meseca ubili američki specijalci. Ministar unutrašnjih poslova Pakistana, Rehman Malik, koji je otišao na mesto napada radi procene štete, rekao je da će vlada poraziti militante. ” Mnogi Pakistanci sve više kritikuju vojsku, instituciju koja do sada nije bila predmet kritike. Međutim, posle operacije protiv Bin Ladena pokrenuto je pitanje da li su snage bezbednosti sposobne da zaštite zemlju. Adnan Asfar, koji živi blizu pomorske baze Mehran, frustriran je snagama bezbednosti. “” kaže Asfar. Kritičari takođu ukazuju na javne pretnje pakistanskih ekstremističkih organizacija. Činjenica da je ova naoružana grupa uspela koordinisano iz tri pravca da se infiltrira u vojni kompleks, podstakla je nagađanja u medijima da su imali pomoć iznutra, što takođe neke navodi na zaključak da u redovima pakistanskih oružanih snaga postoje simpatizeri ekstremista. Istovremeno raste I zabrinutost da pakistanske snage bezbenosti ne mogu da osiguraju bezbednost vojnog oružja, uključujući nuklearno oružje. Vojni analitičar Ikram Sega, smatra da su vlada i vojno vođstvo morali da znaju da će posle operacije protiv Bin Ladena situacija biti opasna, zbog čega je trebalo proglasiti stanje pripravnosti oružanih snaga. “ kaže Sega. Pakistanska vlada je pokrenula istragu o vazdušnom desantu u kome je 2. maja ubijen Osama bin Laden, i koji je podstakao tekuću krizu. Zvanični izvori su saopštili da će se sprovesti detaljna istraga o ovom najnovijem napadu.